Мәскәүдә Ваһапов фестиваленең 20 еллыгына багышланган зур концерт гөрләде (ФОТО)

	Шушы көннәрдә Мәскәү тамашачысы югары җыр сәнгате бәйрәмендә катнашты. Әлеге чарада Татарстан Республикасы Премьер-министры урынбасары – Татарстан Республикасының Россия Федерациясендәге тулы вәкаләтле вәкиле Равил Әхмәтшин Республика Рәисе Рөстәм Миңнеханов исеменнән тәбрикләде. Ә Россия Композиторлар берлеге рәисе Рәшит Кәлимулин бу проектны "бөек фестиваль" дип атады.	 Кич буе тере тавыш һәм тере музыка яңгырады . Фестиваль лауреатлары һәм дуслары "Казан нуры" оркестрына кушылып, Рәшит Ваһапов репертуарын җырлады. Һәр чыгыш кайнар алкышларга күмелде, тамашачы җырчыларны кат- кат сәхнәгә чакырды.

“Мәскәү тамашачысы чын татар моңына, чын татар җырына сусаган, бик сусаган икән. Аннары татар тамашачысы классиканы аңламый, кабул итми, дигән сүзләр дә дөрес түгел икән. Бары тик бу өлкәдә армый- талмый эшләргә кирә. Ваһапов фестивале 20 ел буе нәкь шуның белән шөгыльләнә дә инде”, дип бүлеште Ваһапов фестивале җитәкчесе Рифат Фәттәхов.                      
	---	
Рәшит Ваһапов фестивале

	№ --- | 22.02.2024	


